open-index/open-wikipedia-markdown huggingface dataset:
Axel Merckx

**Axel Merckx** (født 8. august 1972 i Uccle) er en belgisk tidligere profesjonell syklist. Han er sønn av den femdobbelte Tour de France-vinneren Eddy Merckx.

Axel Merckx ble profesjonell syklist i 1993. Han syklet først for Team Telekom, og gikk i 1995 over til Motorola-laget, der han blant annet hadde Lance Armstrong som lagkamerat. Han var innom flere lag før han i 2005 gikk til Phonak før han avsluttet karrieren i T-Mobile.

Axel Merckx regnes som spesialist på de bratte fjelletappene. De største suksessene opplevde han i 2000, da han ble belgisk mester i landeveisritt, og vant 8. etappe i Giro d'Italia.

Under Sommer-OL i 2004 i Athen fikk han bronsemedalje i landeveisritt etter italieneren Paolo Bettini og portugiseren Sergio Paulinho.

I Tour de France 2007 ble han nr 2 på den 18. etappen. Han hadde kommet med i et firemannsbrudd tidlig på etappen, og han det var ingen spurtkanoner i bruddet så han hadde gode muligheter til å vinne, men dessverre for ham ble Sandy Casar for sterk. For å ta litt av for presset på Linus Gerdemann og Kim Kirchen, ble han utnevnt til co-kaptein for T-Mobile etter at Michael Rogers måtte bryte.  
Sin beste plassering sammenlagt i Touren fikk han i skandaleåret 1998, da han ble nr 10.

Han la opp like etter Tour de France 2007.

## Referanser


## Eksterne lenker
* 
*
Ekspertrådet i Iran

**Ekspertrådet i [[Iran]]** (persisk: &#1605;&#1580;&#1604;&#1587; &#1582;&#1576;&#1585;&#1711;&#1575;&#1606; *majles-e khobregan*) er et kongress-lignende råd som velger Irans øverste leder og etterser hans aktiviteter. Navnet kommer av at alle medlemmene er påkrevd å være islamske rettslærde og eksperter i fiqh, for å kunne bedømme aktivitetene til den øverste lederen og forsikre seg om at det ikke bryter islamske regler. Rådet kan i prinsippet avsette den øverste leder. Ekspertrådets rolle i Irans politikk bygger på Khomeinis ide om en islamsk republikk. Rådet har offisielt sete i den hellige byen Qom, men avholder også møter i Teheran og Mashdad.

I 1989 valgte Ekspertrådet Ali Khamenei til Khomeinis etterfølger, noe som var kontroversielt fordi Khamenei var en geistlig av middels rang og ikke øverste rang slik grunnloven foreskrev. 

Rådet har 88 medlemmer, samles hver sjette måned, og medlemmene er valgt av offentligheten for åtte år om gangen. Alle borgere over 18 år i landet kan stemme. Setene i rådet er fordelt på provinsene i samsvar med folketallet. Kandidatene må godkjennes av vokterrådet og har stort sett bare akseptert konservative og moderate sjiaislamsk presteskap å stille og ekskludert reformorienterte. Befolkningen har i liten grad engasjert seg i valget. For tiden er gjennomsnittsalderen til medlemmene på over 60 år, som resulterer i mange valg mellom periodene.

Møtene og notatene fra møtene til rådet er konfidensielle.

Rådet ble fra september 2007 ledet av Hashemi Rafsanjani.

I 2007 var de fleste medlemmene i rådet konservative, derfor er rådet ofte regnet som en trussel mot den pågående reformbevegelsen.

## Referanser


## Litteratur
*
Benzen

**Benzen** er en organisk forbindelse og den enkleste av de aromatiske hydrokarbonene. Molekylet består av en ring med 6 karbonatomer som hver har ett hydrogenatom hver bundet til seg. Benzen er en fargeløs og brennbar væske med en søtlig lukt og et høyt kokepunkt. Den er et viktig løsemiddel i industrien og som utgangsstoff i produksjon av en rekke andre forbindelser. Benzen finnes naturlig i olje, men kan også syntetiseres. 

Det har blitt rapportert tilfeller av leukemi etter eksponering. Svelging og innhalering av benzen er giftig og forbindelsen irriterer hud og slimhinner. Anemi kan forårsakes av langvarig eksponering.

## Struktur
Alle bindingene i benzen er like lange (140&nbsp;pm), noe som er lenger enn vanlige dobbelbindinger (135&nbsp;pm) og kortere enn enkeltbindinger (147&nbsp;pm). Dette kan forklares med at bindingene i benzen er delokalisert, noe som betyr at de er en blanding mellom enkelt- og dobbeltbindinger. Elektronene i ringen er likt fordelt rundt ringen i en kontinuerlig pi-binding. Denne delokaliseringen gjør at forbindelsen kalles en aromat. På grunn av dette er benzen en veldig stabil, noe som er typisk for aromatiske forbindelser. For å vise at bindingene i benzen er delokalisert, tegnes strukturen enten som to resonansformer, eller med en ring i midten. 
* Se også: Aromater: Bindingsforhold

## Substituerte benzenforbindelser
Mange viktige kjemikalier er lages av benzen ved at et eller flere av hydrogenatomene er byttet ut med en funksjonell gruppe. Eksempler på enkle forbindeler er toluen, fenol og anilin, som har henholdsvis en metyl- (CH3), hydroksyl- (OH) og amingruppe (NH2). Ved å binde sammen to benzenringer dannes det bifenyler (C6H5-C6H5). Hvis to benzenringer settes inntil hverandre kalles strukturen naftalen. 

Byttes et karbonatom ut med nitrogen dannes en forbindelse som heter pyridin (C5H5N), mens utskifting av to karbonatom gir forbindelsene pyridazin, pyrimidin og pyrazin.

## Bruk
I dag benyttes benzen i all hovedsak som et utgangsstoff for å syntetisere andre kjemikalier. De vanligste produktene er nitrobenzen, styren, fenol og anilin.

I vanlige kjemilaboratorier benyttes ofte toluen istedenfor benzen siden løsningsmiddelegenskapene er ganske like, mens toluen er mindre giftig og mye mindre kreftfremkallende. 

## Referanser
Colditz

**Colditz** er en by med 5 506 innbyggere i den tyske delstaten Sachsen, beliggende ved elven Mulde i Landkreis Leipzig. Den er bl.a. kjent for Schloß Colditz, det lokale slottet som var en berømt krigsfangeleir, Oflag IV-C, for høyere allierte offiserer under annen verdenskrig.

Colditz nevnes tidligst i år 1046 som *Cholidistcha*, og på 1100-tallet oppstod en kjøpstad og St. Nikolaikirken. Den nevnes som by i 1265. I 1404 kjøpte Wettindynastiet herskapet Colditz, og innlemmet det i markgrevskapet Meissen. En stor bybrann herjet byen i 1504, og ombyggingen av borgen Colditz til slott begynte. Mellom 1578 og 1591 ble et renessansebygg oppført som jaktslott for det kursachsiske hoff. Colditz var enkesete for kurfyrstinne Sophie av Sachsen mellom 1602 og 1622. Det var tidlig farveproduksjon i byen, og farve fra Colditz ble brukt på meissenerporselen fra 1710. Byen ble rammet av flom i 2002.

## Bilder


Colditz City Hall.jpg|Rådhuset
Colditz Market square.jpg|Markedsplassen i Colditz
Colditz Castle1.jpg|Schloss Colditz
Church Colditz.jpg|Stadtkirche, bykirken i Colditz


## Referanser


## Eksterne lenker
*
Formaldehyd

**Formaldehyd** er et tidligere navn (trivialnavn) på aldehydet **metanal**, og det enkleste av aldehydene, oppdaget i 1859 av den russiske kjemikeren Aleksandr Butlerov. Det består av et karbonatom som har bundet til seg to hydrogenatomer og ett oksygenatom. Formaldehyd løst i vann kalles **formalin**, som er meget bakteriedrepende.

Stoffet dannes i naturen, men er sterkt kreftfremkallende og en alvorlig trussel mot menneske- og dyreliv. WHO anslår at 15 milligram formaldehyd i én liter vann er helseskadelig. 

## Fremstilling
Industrielt fremstilles formaldehyd av metanol ved hjelp av en katalysator. Ved temperaturer omkring 400&nbsp;°C kan man over et katalysatormateriale blandet av et jernoksid og molybden få metanolen til å oksidere til formaldehyd og vanndamp:
: 2 CH3OH + O2 → 2 H2CO + 2 H<sub>2</sub>O

Metanolen avspalter hydrogen over en katalysator av sølv og temperaturer omkring 650&nbsp;°C, hvorved det dannes formaldehyd:
: CH3OH → H2CO + H2

## Formaldehyd i Norge
Dynea fremstiller formaldehyd som videreforedles til limstoffer og harpikser.

## Formaldehyd
Balsamering av døde er vanlig praksis i USA, opprinnelig fordi mange kom fra helt andre steder i verden og ønsket å bli gravlagt i gamlelandet. Balsamering ble da iverksatt for best mulig bevaring av den døde underveis. I Belfast og andre steder i Nordirland er dette problemet presserende, siden likkistene ikke er vanntette, og de døde senkes i graver der grunnvannet trenger inn. Formaldehyd skylles ut av dem og vaskes med grunnvannet ut i elver som Raglan på dens vei gjennom Belfast, ifølge en graver «*et større problem enn [[asbest]]*». Stroppene som likkistene senkes med, etterlates nå i gravene fordi det er for farlig å berøre dem i etterkant.

## Referanser


## Eksterne lenker
* ChemSub Online: Formaldehyd
Risaralda

**Risaralda** er et departement i det sentrale området av Colombia og grenser til nabodepatrementene Antioquia, Caldas, Tolima, Quindío, Valle del Cauca og Chocó. Hovedstaden heter Pereira. Andre byer er Dosquebradas og La Virginia.

Risaralda ble utskilt fra departementet Caldas i 1966. Departementet er kjent for å produsere kaffe av god kvalitet. Andre landbruksprodukter er  sukkerrør, bananer, maniok og mais.

## Referanser


## Eksterne lenker
*
San Andrés y Providencia

**San Andrés y Providencia** er et departement i Colombia. Provinsen består av øyer og skjærgård og ligger om lag 775&nbsp;km nord for kysten av Colombia og om lag 80&nbsp;km fra kysten av Nicaragua. Hovedstaden er San Andrés.

## Øyer
Hovedøyene i skjærgården er San Andrés og Providencia samt en del mindre øyer i umiddelbar nærhet. I tillegg finnes det åtte atoller som også hører til departementet. Disse er Banco Alicia, Bajo Nuevo, Serranilla, Quita Sueño, Serrana, Roncador, Cayos del Este Sudeste og Cayos de Albuquerque.

## Referanser


## Eksterne lenker
*
Santander (Colombia)

**Santander** er et departement øst i Colombia som grenser til nabodepartementene Cesar, Boyacá, Antioquia,  Bolívar og Norte de Santander. Hovedstaden heter Bucaramanga. Andre byer er Barbosa, Barrancabermeja og San Gil. 

Santander var en av de opprinnelige ni departementene som utgjorde «Colombias forente stater».

## Referanser


## Eksterne lenker
*
Rodrigo Luis de Borja y de Castro-Pinós

**Rodrigo Luis de Borja y de Castro-Pinós ** (født 1524 i Gandía i Spania, død 6. august 1537 i Gandía) var en av den katolske kirkes kardinaler.

Han ble kreert til kardinal 22. desember 1536 av pave Paul III, i en alder av bare 12 år. Kort tid etter døde han.

Han var nevøen til Francisco de Borja y de Aragón, S.J. (kjent som den hellige Frans av Borja) og av kardinal Enrique de Borja y Aragón (kreert 1539), og var tippoldebarn av pave Alexander VI.

## Referanser


## Eksterne lenker
*  Biografi på The Cardinals of the Holy Roman Church
Bucaramanga

**Bucaramanga** er hovedstad i departementet Santander øst i Colombia og har om lag 550&nbsp;000 innbyggere. Byen ligger 959 moh. og har en gjennomsnittsttemperatur på 23 °C. Den ble grunnlagt i 1622. Hele ti universiteter er representert i byen. En internasjonal flyplass, mange hoteller og mange vakre parker og bygninger samt flere turistattraksjoner har sammen med innbyggernes gjestfrihet gjort byen kjent som «La Ciudad Bonita» – Den vakre byen. Byen er også kjent for dens sigarer og en av landets eksotiske matretter, nemlig kjempemaur som man steker og nyter til middagsmat. De viktigste næringene i byen er tekstil- og lærproduksjon, samt hodeplagg.

## Eksterne lenker
*
Niccolò Caetani di Sermoneta

** Niccolò Caetani di Sermoneta ** eller ** Gaetano ** (napoletaner, født 1526 i Roma, død 1. mai 1585 i Roma) var en av Den katolske kirkes kardinaler. Han var biskop av Conza, senere erkebiskop av Capua.

Han ble kreert til kardinal *[[in pectore]]* 22. desember 1536 av sin slektning pave Paul III, og publisert i mars 1538.

Han var også av samme slekt som pave Bonifatius VIII. Andre kardinaler fra samme slekt var Enrico Caetani (kreert 1585), Bonifacio Caetani (1606), Antonio Caetani (1621) og Luigi Caetani (1626).

## Referanser


## Eksterne lenker
*  Biografi på The Cardinals of the Holy Roman Church
Charles de Hémard de Denonville

** Charles de Hémard de Denonville ** (født 1493 i Beauce ved Chartres i Frankrike, død 23. august 1540 i Amiens) var en av den katolske kirkes kardinaler. Han ble biskop av Mâcon i 1531, og ble kong Frans I av Frankrikes ambassadør til pave Paul III.

Han ble på oppfordring av den franske konge kreert til kardinal 22. desember 1536 av pave Paul III.

## Referanser


## Eksterne lenker
* Biografi på The Cardinals of the Holy Roman Church
Rodolfo Pio di Carpi

** Rodolfo Pio di Carpi ** (1500–1564) var en av Den katolske kirkes kardinaler, og en ledende humanistisk skikkelse med store samlinger av artefakter, kunst, litteratur og kulturgjenstander generelt. 

## Liv og virke
### Bakgrunn
Rodolfo Pio var sønn av Lionello II Pio og hans hustru Maria født Martinengo. Farens bror, Alberto III Pio, hersket som siste regjerende greve fra familien over grevskapet Carpi, og var en iherdig motstander av den fremvoksende protestantisme og en stor samler av greske, latinske og hebraiske bøker. Nevøen arbeidet senere dette biblioteket fra sin onkel.

Rodolfo Pio studerte først under humanisten Aldo Manuzio og fikk der en generell humanistisk utdannelse, og senere studerte han jus, filosofi og teologi i Padova og Roma. 

### Biskop, nuntius
I 1528 ble han biskop av Faenza, og to år etter nuntius i Frankrike, senere også overfor Savoia. Han var med på å forberede det reformkonsil som paven ønsket å sammenkalle.

### Kardinal
Han ble kreert til kardinal ved konsistoriet den 22. desember 1536 av pave Paul III, med *[[San Clemente]]* som tittelkirke. Dette ble vekslet om til *[[Santa Prisca (Roma)|Santa Prisca]]*  med *[[San Clemente (Roma)|San Clemente]]* og til sist med *[[Santa Maria in Trastevere]]*.

I 1544 fratrådte ham som biskop av Faenza og ble i stedet administrator av bispedømmet Girgenti på Sicilia. Han var en kirkelig reformator, en dyktig administrator av sine bispedømmer og en venn av kunst og vitenskap. Av stor interesse for historikerne er hans samling av klassiske skulpturer og andre antikviteter. Det ble sagt om den at *Roma nihil possidet magnificentius, nihil admirabilius* (Roma besitter intet mer storslagent, intet mer beundringsverdig). Et storslagent gresk og latinsk bibliotek som han bygde opp og som tiltrakk seg besøk fra humanister i hele Europa, ble imidlertid spredt for alle vinder kort tid etter hans død.

Bare den innbitte motstand fra kardinal d'Este forhindret at han ble valgt til pave ved konklavet i 1559.

Andre kardinaler fra samme adelsfamilie er Carlo Emanuele Pio (kreert 1604) og Carlo Pio (1654).
## Episkopalgenealogi
Hans episkopalgenealogi er:
* Biskop Andrea Novelli (?-1513)
* Kardinal Giovanni Stefano Ferrero (1474-1510) *bispeviet 1500
* Kardinal Bonifacio Ferrero (1476-1543) *1505
* Kardinal *Rodolfo Pio di Carpi* (1500-1564) *1531

## Litteratur
*Manuela Rossi (red.): *Alberto III e Rodolfo Pio da Carpi collezionisti e mecenati Atti del seminario internazionale di studi Carpi, 22 e 23 novembre 2002* Med artikler av A. Sarchi ("Sulle tracce di una collezione: percorsi colezionistici e dinastici dei Pio"), M. Zanot ("La carriera di un ecclesiastico alla corte di Roma"), G. Vagenheim ("Pirro Ligorio e le false iscrizioni della collezione di antichità del cardinale Rodolfo Pio di Carpi")  E. Zatti ("Il restauro dell'opera di Vincenzo Catena raffigurante l'Annunciazione" etc. ISBN 88-86550-87-1

## Referanser


## Eksterne lenker
* Biografi 
* Pierre Jacques' album med romerske tegninger
* Meldola: historic notes
Lyngdal Idrettslag

**Lyngdal Idrettslag** (stiftet 19. juli 1934) er det lokale idrettslaget i Lyngdal. Idrettslaget tilbyr aktiviteter innen fotball, håndball, volleyball, orientering, friidrett, klatring og andre idretter.

Lyngdal Stadion har 3 kunstgressbaner, en hall (kunstgress) og hovedbanen (kunstgress). Den mest kjente turneringa på Lyngdal Stadion er Lyngdal Cup i august.

## Håndball
Lyngdals kvinnelag i håndball spiller i 4. divisjon.

## Fotball
Lyngdals herrelag i fotball spiller i 5. divisjon, og kvinnelaget i 3. divisjon.
Herrelaget består av spillere mellom alder av 17 og 35 ca. Damelaget består av aktive spillere i varierende ung alder. Aktive spillere hvor Lyngdal IL stiller med 6 kretslag-spillere, som spiller for i kretsen NFF Agder.
Ingvild Stensland, som var kaptein for kvinnelandslaget, begynte sin karriere i Lyngdal.

### Tabell

## Kjente utøvere

### Fotball

* Ingvild Stensland
* Julian Ryerson
* Mathias Rasmussen
* Stefan Strandberg
* Zlatko Tripic
* Alf Kåre Tveit
* Eman Markovic

### Friidrett

* Richard Olsen
* Jens Arild Johannessen
* Håkon Mushom

## Eksterne lenker
* 
* Lyngdal Fotball
Edinburgh Military Tattoo

**Royal Edinburgh Military Tattoo** er en oppvisning med internasjonale militærkorps som arrangeres hver august i den skotske hovedstaden, og er omtalt som «The World's Greatest Show». Showet gjennomføres én gang daglig (mandag til fredag) og to ganger på lørdag i de tre ukene tattooen pågår. Scenen for tattooen er esplanaden foran historiske Edinburgh Castle, med vindebroen som entré.

## Historie
Edinburgh Military Tattoo ble første gang arrangert i 1950, med åtte militære enheter som deltagere. De siste årene er det gjennomsnittlige antallet utøvere vokst til ca. 1000 menn og kvinner. Antallet besøkende hvert år er beregnet til rundt 217 000, mens over 100 millioner mennesker ser den TV-sendte versjonen av showet. I Norge pleier NRK å stå for sendingen.

Tattooen ble satt opp av det skotske militæret for veldedige formål, og den dag i dag gir arrangørene deler av inntektene til sivile organisasjoner.

## Aktører
Det er i hovedsak britiske (Commonwealth) deltagere i tattooen, og temaet er som regel britisk eller skotsk. De første ikke-britiske deltagerne kom i 1952, og siden den gang har deltagere fra over 30 land stått på esplenadaen.

Et fast innslag er «The Massed Pipes and Drums», et gigantisk 100-manns sekkepipe- og trommekorps satt sammen av ulike militære eller halvmilitære avdelinger, som til full jubel fra publikum marsjerer opp og ned esplenadaen. 

Et annet nummer som har vært med siden starten er «The Lone Piper», altså en enslig sekkepipeblåser som står på slottsmuren og blåser en hymne ut over byen. Dette skjer helt mot slutten av showet og er en av Edinburgh-tattooens store varemerker.

Deltagerne er forlagt til Redford Barracks, en militærleir i Edinburgh by, hvor det er målt opp kopier av esplanaden til treningsformål.

## Hans Majestet Kongens Garde
Hans Majestet Kongens Gardes Musikk- og drillkompani (3. gardekompani) har bygd seg opp et godt renommé, og er en av få aktører som stadig blir invitert tilbake til tattooen.

Et tydelig signal på hvor prioritert dette oppdraget er for avdelingen, er at kompaniet i 2001 valgte å bli i Edinburgh for å gjennomføre tattooen fremfor å reise hjem til bryllupet mellom Kronprins Haakon og Mette-Marit Tjessem Høiby. 

Ved hvert besøk stiller 3. gardekompani opp i parade i Edinburgh Zoo. Der holder Gardens maskot, kongepingvinen Nils Olav til. I en høytidelig seremoni forfremmes Nils Olav til stor fornøyelse for fremmøtte skotter og pressefolk.

3. gardekompani har deltatt i tattooen i 1961, 1972, 1982, 1987, 1993, 2001, 2005, 2008, 2012, 2016 og 2023. De skulle ha deltatt i 2020, men arrangementet ble avlyst på grunn av koronavirusepedimien. Det bør også nevnes at fram til 2003 var musikk- og drillkontingenten en del av 5. gardekompani.

Ved Edinburgh Military Tattoo 2008 var det spesielt at kompaniet stilte med Drilltroppen i front under finalen (honour guard) og finalen ble ledet av norsk paradekommandør (parade commander). Drilltroppen var igjen æresvakt under Edinburgh Military Tattoo 2016.

## Eksterne lenker
*
Lyngdal (andre betydninger)

**Lyngdal ** kan referere til:

*Lyngdal - en kommune i Agder
*Lyngdal (valgkrets) - enkeltmannskrets til stortingsvalgene 1906-1918
*Lyngdal (Flesberg) - bygd i Flesberg kommune i Viken
Lyngdal kirke

**Lyngdal kirke** kan være:

* Lyngdal kirke (Buskerud), en korskirke fra 1701 i Lyngdal i Flesberg kommune i Buskerud.
* Lyngdal kirke (Vest-Agder), en korskirke fra 1848 etter tegninger av Gabriel Kirsebom Kielland ved riksvei 43 i Lyngdal kommune.
Pedro Sarmiento

** Pedro Sarmiento** (født ca. 1478 i Ribadeo ved Lugo i Spania, død 13. oktober 1541 i Lucca i Italia) var en av den katolske kirkes kardinaler. Han var biskop av Tuy, senere av Badajoz, deretter av Palencia og så erkebiskop av Compostela.

Han ble utnevnt til kardinal av pave Paul III den 18. oktober 1538, etter den tysk-romerske keisers ønske.

## Eksterne lenker
* Biografi på The Cardinals of the Holy Roman Church
Veroli

**Veroli** er en liten by og en kommune med 19&nbsp;818 innbyggere i provinsen Frosinone i regionen Lazio i Italia.

## Referanser


## Eksterne lenker
*
Haggis (band)

**Haggis** er et Stavanger-basert punkband. Det ble startet på midten av 90-tallet, og har gitt ut flere album og en bok om bandet.

Haggis har ved flere anledninger blitt anklaget for å ha nazistiske sympatier, noe de selv benekter. Bandet er også kjent for å ha en historie som inneholder mye fyll og slåssing

## Utgivelser
### Album
* *Stormtroopers of Hate* (2003)
* *Nation of Fools* (2007)
* *The Impeccable Glory of Eternal War* (2008)
* *Pride is Our Crime*

### Singler
* «Pride is Our Crime» (2003)
* «The Burning» (2009)

### Littertatur
* *Ich bin nicht ein Tog - 10 år med fyll og fanteri*

## Referanser


## Eksterne lenker
* Profil på MySpace
* Profil på Urørt
Paul Silverberg

**Paul Silverberg** (født 6. mai 1876 i Bedburg, død 5. oktober 1959 i Sveits) var en tysk industrimann.

Han var utdannet jurist (dr. jur.) og ingeniør. I 1903 etterfulgte han sin far som generaldirektør for Fortuna AG, som produserte brunkull og briketter, og som senere ble til Rheinische AG für Braunkohle und Brikettfabrikation (idag Rheinbraun).

Som viseformann for den tyske industriforeningen (fra 1927) og formann for foreningen av rhinske brunkullverker (fra 1914) var han en av de mest innflytelsesrike representanter for montanindustrien under Weimarrepublikken.

Silverbergs privatsekretær Otto Meynen utgav fra 1928 de tyske førerbrevene, en publikasjon som støttet en regjeringsdeltagelse fra NSDAP. Det er ikke kjent om Silverberg kjente til dette.

Silverberg var medlem av Gustav Stresemanns nasjonalliberale Deutsche Volkspartei. I 1934 måtte Silverberg på grunn av sin jødiske herkomst emigrere til Sveits, men hans venner sikret at han fikk hele sin formue med seg.

## Referanser


## Litteratur

* Reinhard Neebe: *Großindustrie, Staat und NSDAP 1930 - 1933. Paul Silverberg und der Reichsverband der Deutschen Industrie in der Krise der Weimarer Republik*, Göttingen (Vandenhoeck & Ruprecht) 1981 ( = Kritische Studien zur Geschichtswissenschaft, Band 45)
Kalåskniben

**Kalåskniben** er et fjell i Lyngdal kommune, 504,4 moh. Toppunktet ligger nær grensen mot Farsund kommune, og var det høyeste punktet i Lyngdal fram til sammenslåingen med Audnedal kommune den 1.1.2020.

## Fotnoter



## Referanser
Lyngdal (Flesberg)

:*For andre betydninger av Lyngdal, se [[Lyngdal (andre betydninger)]].*
**Lyngdal** er ei bygd i Flesberg kommune i Buskerud. Den ligger rundt åtte kilometer nordøst for kommunesenteret Flesberg. Fylkesvei 2822 går gjennom bygda.

Lyngdal består mye av gårdsbruk og på disse er det også mye gamle bygninger. I sentrum eller på folkemunnet kaldt «fram Lyngdal» er det ganske tett med gårder og én skole. I Lyngdal ligger Lyngdal kirke, ei trekirke bygget i 1701. Det er også mange badeplasser her, som Vatnebrynvatnet, Kalvetangen, Livlandsenga og Letmoliedammen. Lyngdal har også en landhandel som fra 2020 har vært døgnåpen. 

Folketallet i Lyngdal grunnkrets fra 2000:

## Referanser
Sucre

**Sucre** kan ha flere betydninger:

*Sucre (Bolivia), hovedstaden i Bolivia
*Antonio José de Sucre
*Sucre (provins), en provins i Colombia
*Sucre (provins i Peru), en provins i Peru
*Sucre (delstat), en delstat i Venezuela
*Sucre (valuta), valutaen i Ecuador fram til år 2000
Lefstad sykkelfabrikk

**Lefstad sykkelfabrikk** (**Leftstad sportsforretning**) ble etablert i 7. april 1892 i Trondheim av Johan Peter Lefstad, men allerede i 1888 hadde Johan Lefstad startet med sykkelimport fra Østerrike De første årene drev firmaet utelukkende med import og reparasjon av sykler. Sykkelmerket Styria var i produksjon allerede i 1905 da den var *vinnersykkel under et «cyclekabløp» som ble arrangert av [[Beitstad]]en [[idrettslag]]* ifølge avisa «Inntrøndelagen» 24. juli samme år. På slutten av 1920-tallet lanserte fabrikken to sykler: Nidaros og Styria, Styria litt billigere og enklere enn Nidaros. Fabrikken hadde på midten av 1930-tallet en årsproduksjon på mellom 2000 og 2500 sykler. Lefstad vant i 1930 gullmedalje på Trøndelagsutstillingen for Nidaros-sykkelen.

Lefstad sykkelfabrikk produserte også egne mopeder og motorsykler. Nidaros motorcycle  ble produsert seint på 1910-tallet av Lefstad. Nidarosmopeden ble produsert i tiden 1956&ndash;1958. Sykkelproduksjonen ble avviklet på slutten av 1950-tallet da det var dårlig omsetning for småskalaproduksjon. 

Selskapet er i dag videreført som Lefstad sportsforretning.

## Referanser


## Kilder
**Adresseavisen 7. april 1982*
**Arbeider-avisa 16. mars 1993*
Sucre (departement)

**Sucre** er et departement nord i Colombia som ligger ut mot Atlanterhavet. Departementet grenser til nabodepartementene Bolívar og Córdoba. Hovedstaden heter Sincelejo. Andre byer er Corozal, San Marcos og Tolú.

Innenfor jordbruk er blant annet tobakk, bomull, mais yucca og bananer viktige produkter. Departementet har lite industri.

## Referanser


## Eksterne lenker
*
Gaeta

**Gaeta** (tidligere **Caieta**) er en liten havneby i provinsen Latina i Lazio i Italia. Den har en befolkning på rundt 24&nbsp;000 innbyggere. Byen ligger inne i Gaetabukta, som har navn etter byen.

## Historie

Da Romerriket gikk i oppløsning ble Gaeta, likesom Amalfi og Napoli i praksis en selvstendig bystat som fortsatte med en livlig handel med Levanten. Men byens historie er noe uklar frem til 823: Da synes det at den var regjert av arvehypater eller konsuler. I 844 kom byen på arabiske hender, men fire år etter ble araberne drevet ut av tropper sendt av pave Leo IV. I 875 gav pave Johannes VIII Gaeta til greven av Capua, men allerede i 877 lyktes det hypaten Johannes II å gjenvinne herredømmet, og han fikk etablert Gaeta som et hertugdømme under den østromerske keiser.

På 1000-tallet kom Gaeta under de normanniske grevene av Aversa, deretter under fyrstene av Capua igjen, og i 1135 kom byen varig under kongedømmet Sicilia. Men byen slo sine egne mynter helt frem til 1229, om ikke lenger.

I militærhistorien figurerer Gaeta gang på gang. Befestningene, som går tilbake til romertiden, ble utvidet og forsterket på 1400-tallet, og ble ytterligere utbygd under kongedømmet Napolis herredømme. Den 30. september 1707 ble byen erobret etter tre måneders beleiring av østerrikerne, og den 6. august 1734 var det franskmennene, assistert av styrker fra Spania og Sardinia, som etter fire måneders beleiring inntok byen.

I 1799 var byen for en tid under fransk kontroll. Den 18. juli 1806 ble den inntatt etter en heroisk forsvarskamp av den napoleonske styrker under Masséna. Den 18. juli 1815 kapitulerte den etter en tre måneders beleiring til Østerrike.

I november 1848 tok pave Pius IX tilflukt i Gaeta etter å ha flyktet hals over hode fra Roma. Han ble i byen til revolusjonen var slått ned i Roma den 4. september 1849.

Til sist, i 1860, ble Gaeta det siste feste der kong Frans II av De begge Sicilier holdt ut mot Garibaldis styrker som med erobringen av Begge Sicilier var ved å gjennomføre Italias samling. Det var ikke før kongens franske allierte trakk tilbake sine flåtestyrker at Gaeta overgav seg den 13. februar 1861.

Etter Italias samling og frem til annen verdenskrig vokste Gaetas betydning og økonomisk styrke. Nabobyen Elena, som ble utskilt etter samlingen og oppkalt etter den italienske dronning, ble gjenforent med Gaeta etter første verdenskrig. Det var Mussolini som overførte Gaeta fra den region som idag er kjent som Campania (som byen alltid har vært historisk og kulturelt tilknyttet) til regionen Lazio. Under annen verdenskrig var Gaeta av stor strategisk militær verdi både for Mussolini og senere for de tyske okkupanter. Etter at kongen avsatte Mussolini ble han først ført til Gaeta og derfra ut til øya Ponza. (Mussolini ble senere overført til Gran Sasso, hvorfra tyskerne senere befridde ham fra fangenskapet.)

Under den allierte fremmarsj mot Roma fra sør ble Gaetas innbyggere evakuert. Etter frigjøringen kunne befolkningen vende tilbake, men byen har ikke gjenvunnet sin tidligere betydning.

## Referanser


## Eksterne lenker
*
Comacchio

**Comacchio** er en liten by og en kommune med 22741 innbyggere (2013) i provinsen Ferrara i regionen Emilia-Romagna nord i Italia. I et raid den 9. april 1945 under den andre verdenskrig omkom danske Anders Lassen her mens han tjenestegjorde som britisk soldat.

## Referanser


## Eksterne lenker
* «Lille-Venezia», *VG* 8. juni 2002
* 
* Byplan (PDF)
* Turistinformasjon om Comacchio
Lucrezia Borgia

**Lucrezia Borgia** (født 18. april 1480 i Roma, død 24. juni 1519 i Belriguardo ved Ferrara) var en italiensk fyrstinne. Hun var datter av Rodrigo Borgia, den senere pave Alexander VI, og søster til Cesare Borgia. Tre ganger giftet hennes far henne bort i maktpolitiske øyemed. 

Lucrezia fremstilles gjerne som en *[[femme fatale]]*, men etter alt å dømme var hun selv bare et offer for farens og brorens intriger. 

## Liv og virke
Lucrezia Borgia fikk sin barndom i Roma. 

### Det første ekteskapet
Hennes første ekteskap ble inngått da hun bare var tretten år, med Giovanni Sforza. Fire år etter fikk faren dette ekteskapet erklært ugyldig på grunn av angivelig impotens (det synes imidlertid åpenbart at ekteskapet var blitt fullbyrdet). Giovanni Sforza hevdet etterpå at ekteskapet bare var blitt oppløst slik at paven og Cesare Borgia skulle kunne begå blodskam med Lucrezia (en påstand som nok er likeså urimelig som at ektemannen skulle ha vært impotent). 

### Det andre ekteskapet
Lucrezias annen ektemann var Alfonso av Biscelgia, illegitim sønn av kong Alfons II av Napoli. To år senere ble Alfonso myrdet, og det sies at Cesare Borgia var den som anstiftet til mordet. Dette skulle ha vært fordi Lucrezias far ønsket en allianse med Frankrike, som gjorde krav på Napoli. 

### Det tredje ekteskapet
Den 2. februar 1502 giftet Lucrezia seg med Alfonso I d'Este, som i 1505 ble hertug av Ferrara, Modena og Reggio. Ved hoffet i Ferrara samlet Lucrezia mange av tidens mest fremstående kunstnere, forfattere og lærde rundt seg.

Vendepunktet i Lucrezias turbulente liv kom 1503 da faren døde og hennes bror ble tvunget i eksil (han døde i 1507). Nå slapp hun å være en brikke i familiens maktpolitiske spill. Alfonso besteg deretter tronen i år 1505. 

Lucrezia begundstiget i Ferrara diktere og konstnere som Ludovico Ariosto, Pietro Bembo og Tizian. I samtiden forekom diverse rykter om affærer, blant annet med Pietro Bembo, men også med hennes egen far og bror. Belegg for disse rykter finnes ikke.

I år 1519 døde hun i barselfeber etter å ha født sitt åttende barn.

### Barn
Hun fikk syv eller åtte barn.
# Giovanni Borgia (1498-1548), antatt å være sønn av Lucrezia og 
# En dødfødt datter 5. september 1507.
# Ercole II d'Este (1508–1559). 
# Ippolito II d'Este (1509–1572), kardinal.
# Alessandro d'Este (født april 1514, død 10. juli 1516).
# Eleonora d'Este (født 3. juli 1515, død 15. juli 1575), nonne.
# Francesco d'Este (født 1. november 1516, død 22. februar 1578). 
# En dødfødt datter 21. juni 1519.

## Referanser


## Litteratur
* Sarah Bradford: *Lucrezia Borgia.* Penguin Group, London 2005, ISBN 978-0-14-101413-5 
* Sarah Bradford: *Cesare Borgia: his life and times.* Weidenfeld and Nicolson, London 1976, ISBN 0-297-77124-8 
* Giovanni Zuchetti: *Lucrezia Borgia duchessa di Ferrara.* extrahiert aus *Gazzetta di Mantova.* Mantova 1860, S. 27-28, lettera del 29 marzo 1519

## Eksterne lenker
* 
*
Sincelejo

**Sincelejo** er hovedstad i provinsen Sucre som ligger nord i Colombia. Byen ble grunnlagt 4. oktober 1535 under navnet «San Francisco de Asís de Sincelejo.»

## Eksterne lenker
* Faktaside om Sincelejo (spansk)
* Sincelejo Online. Fakta (spansk)
Porcupine Tree

**Porcupine Tree** er et engelsk progrockband som ble dannet av musikeren  Steven Wilson i 1987. Bandet begynte i all vesentlighet som et soloprosjekt for Wilson som skapte alt av bandets musikk.

Steven Wilson, som er velkjent for å produsere for andre musikere, fra svenske metallgruppen Opeth til den norske sangeren Anja Garbarek, fikk i 1993 lyst til å jobbe i et gruppemiljø, og brakte inn på jevnlig basis samarbeidspartnerne Richard Barbieri på tangentinstrumenter, Colin Edwin på bass og Chris Maitland på trommer. Med Wilson fortsatt med ansvaret for gitar og sang, ble dette besetningen fram til 2001 da bandet rekrutterte Gavin Harrison for å erstatte Maitland på trommer.

Porcupine Trees tidligste musikk utviklet seg i en stil av psykedelisk rock kompatibelt med den til progressive rockeband som Pink Floyd. Ved signeringen med plateselskapet Kscope på slutten av 1990-tallet hadde bandet utviklet seg i mer generell alternativ rockemusikk. Tidlig på 2000-tallet signerte med et større plateselskap og utviklet sin musikk på nytt, denne gangen mer i retning av progressiv metall. Etter plateutgivelse og en turne for å markedsføre deres tiende studioalbum, *The Incident*, ble gruppa inaktiv da Wilson begynte å fokusere på sin solokarriere. Mens gruppa ikke er formelt oppløst, har de ingen umiddelbare planer om å komme sammen igjen utover "en dag". Medlemmene arbeider derfor med egne, adskilte prosjekter, og Wilson er engasjert i soloarbeid ut det meste av 2015.

## Medlemmer
*  Steven Wilson – Hovedvokalist, gitar, bassgitar, tangentinstrumenter, låtskriver og produsent (1987&ndash;)  
*  Richard Barbieri – Keyboards og piano (1993&ndash;)
*  Colin Edwin – Bass (1993&ndash;)
*  Gavin Harrison – Trommer og perkusjon (2002&ndash;)
*  John Wesley – Bakgrunnsvokal og gitar på konserter (2002&ndash;)
*  Chris Maitland – Trommer, perkusjon og bakgrunnsvokal (1993&ndash;2002)

## Diskografi
### Studioalbum
* *[[On the Sunday of Life|On the Sunday of Life...]]* (1991)
* *[[Up the Downstair]]* (1993) 
* *The Sky Moves Sideways* (1995)
* *[[Signify]]* (1996)
* *[[Stupid Dream]]* (1999) 
* *[[Lightbulb Sun]]* (2000)
* *[[In Absentia]]* (2002)
* *[[Deadwing]]* (2005)
* *[[Fear of a Blank Planet]]* (2007)
* *[[The Incident]]* (2009)
* *[[Closure / Continuation]]* (2022)

### EP og annet
* *Voyage 34* (1992)
* *Voyage 34 : Remixes* (1993)
* *Yellow Hedgerow Dreamscape* (1994)
* *Staircase Infinities* (1994)
* *Moonloop / Stars Die* (1994)
* *Recordings* (2001)
* *Metanoia* (1998)
* *Stars Die : The Delerium Years 1991-1997* (samleboks, 2002)

### Singler
* *«Waiting»* (1996)
* *«Piano Lessons»* (1999)
* *«Stranger By the Minute»* (1999)
* *«Pure Narcotic»* (1999)
* *«Four Chords That Made a Million»* (2000)
* *«Shesmovedon»* (2000)
* *«Lazarus»* (Tysk utgivelse, 2005)

## Referanser


## Eksterne lenker
* 
* 
*  Porcupine Tree Magazine 
*  «Interview with Steven Wilson» (MP3), *Quiddity International Literay Journal and Public-Radio Program*, desember 2009
Tolima

**Tolima** er et departement i det sentrale området av Colombia som grenser til nabodepartementene Caldas, Cundinamarca, Huila, Valle del Cauca, Quindío og Risaralda. Hovedstaden ligger i Ibagué. Andre byer er Espinal, Honda og Líbano.

## Referanser


## Eksterne lenker
*
Renault Kangoo

**Renault Kangoo** og **Kangoo Express** er en varebil og flerbruksbil som produseres av franske Renault. Kangoo produseres på *MCA*-fabrikken i *Maubeuge*, Frankrike, og i *Santa Isabel*, Argentina. Modellen ble lansert i 1997, og selges også av Nissan, under navnet *Kubistar*, i Latin-Amerika og Europa.

Bakvinduene og -setene kan fjernes, slik at man får varebilen Kangoo Express. Kangoo er populær blant bevegelseshemmede og rullestolbrukere på grunn av sin høyde og tilgjengelighet. Den kan enkelt bygges om til å inkludere festepunkter for rullestoler. Både Kangoo og Kangoo Express er tilgjengelig med firehjulstrekk, med økt frihøyde. En forlenget utgave er også tilgjengelig, med et større lasterom, samt en pickup-utgave på det svenske markedet.

I 2008 kom andre generasjon med variantene *Authentique*, *Expression* og *Privilège*.

Kangoo III (og Grand Kangoo III) er en MPV som forutsettes å bli produsert av den franske bilprodusenten Renault fra våren 2021. Dette vil bli den tredje generasjonen av Renault Kangoo.

## Motorer
* 1.2 l 8v bensinmotor – 60 hk
* 1.2 l 16v bensinmotor – 75 hk
* 1.4 l 8v bensinmotor – 75 hk
* 1.5 l dCi dieselmotor – 57/65/68/82/88 hk
* 1.9 l D dieselmotor – 55/65 hk
* 1.9 l dTi turbodieselmotor – 80 hk
* 1.9 l dCi turbodieselmotor – 80/85 hk
* Elektromotor – kalt Electri'cité
* Hybdrid – kalt Elect'road

## Eksterne lenker
* 
* Renault Kangoo
Città di Castello

**Città di Castello** er en by i den nordlige delen av regionen Umbria i Italia. Byen og dens omgivelser hadde i 2003 ca. 38.300 innbyggere.

Byen, som antagelig er etruskisk av opprinnelse, ble kalt *Tifernum Tiberinum* på Romerrikets tid. Den ble ødelagt av ostrogoterne under kong Totila.  Etter at den var gjenoppbygd ble den kjent først under navnet *Castrum Felicitatis* og senere *Civitas Castelli*. Senere ble den dominert av Vitellislekten, før  Cesare Borgia lot familiens overhode drepe ved kvelning. Deretter ble Città di Castello innlemmet i Kirkestaten.

## Referanser


## Eksterne lenker
*
Juan Álvarez de Toledo

** Juan Álvarez de Toledo** (født 15. juli 1488 i  Toledo i Spania, død 15. september 1557 i Roma) var en av den katolske kirkes kardinaler. Han var biskop av Córdoba, men virket ved den romerske kurie fra 1540. 

Han ble kreert til kardinal av pave Paul III den 20. desember 1538, med *[[San Clemente]]* som tittelkirke.

## Referanser
Pedro Fernández Manrique

** Pedro Fernández Manrique ** (født ca. 1500 i bispedømmet Palencia i  Spania, død 7. oktober 1540 av pesten i Roma) var en av den katolske kirkes kardinaler. Han var biskop av Canarias, og senere av Córdoba.

Han ble kreert til kardinal av pave Paul III den 20. desember 1538.

## Eksterne lenker
* Biografi på The Cardinals of the Holy Roman Church
Faenza

**Faenza** er en gammel italiensk by ca. 50&nbsp;km sørøst for Bologna.

Faenza er stedet der man produserte det som i dag er kjent under navnet "fajanse".
## Referanser


## Eksterne lenker
*
Robert de Lénoncourt

** Robert de Lénoncourt ** (født i Lorraine i Frankrike, død 4. februar 1561 i Charité-sur-Loire) var en av den katolske kirkes kardinaler. Han var biskop av Châlons-sur Marne, og senere av Embrun. Han var også i perioder administrator av bispedømmene Metz, Auxerre og Toulouse.  

Han ble kreert til kardinal av pave Paul III den 20. desember 1538, med *[[Santa Cecilia in Trastevere|Santa Cecilia]]* som tittelkirke.

Han var onkel til kardinal Philippe de Lénoncourt (kreert 1586).

## Referanser


## Eksterne lenker
* «Lenoncourt, Robert de», The Cardinals of the Holy Roman Church, Biographical Dictionary
.no

**.no** er Norges nasjonale toppnivådomene (ccTLD) for internett. Domenet administreres av Norid. 

## Registrering
Registreringer under domenet *.no* kan gjøres av alle organisasjoner registrert i Brønnøysundregistrene. Det kan registreres inntil 100 domenenavn for hver organisasjon. Det finnes egne geografiske underdomener for hvert fylke.

Registrering gjøres normalt direkte på andre nivå. Privatpersoner kan registrere domener direkte under *.no*, og også under *priv.no*.

## Spesielle tegn
I domenet *.no* er det åpnet for å benytte særnorske og samiske tegn. Disse tegnene er, i tillegg til a–z, 0–9 og bindestrek, tillatt i *.no*-domener:

æ·ø·å·á·à·ä·č·ç·đ·é·è·ê·ŋ·ń·ñ·ó·ò·ô·ö·š·ŧ·ü·ž

## Se også
* Domenenavn
* Landskoder (internett)
* Toppnivådomene

## Referanser


## Eksterne lenker
* IANA .no whois informasjon 
* Norids navnepolitikk 
* .NO domener med IP-adresser
17. etappe i Tour de France 2005

## [[Pau]] – Revel
***Etappe:** 17
***Dato:** 20. juli 
***Lengde:** 239,5 km
***Norske resultater:**
:2. Kurt-Asle Arvesen
:29. Thor Hushovd
***Gjennomsnittshastighet:** 42,1 km/t

## Innlagte spurter

### Grønn trøye

**1. mellomsprint** i Rabastens-de-Bigorre (44,5 km)

**2. mellomsprint** i Gardouch (198 km)

### Klatretrøye

**[[Côte de Baleix]]** Kategori 3 (22,5 km)

**[[Côte de Betbèze]]** Kategori: 4 (70,5 km)

**[[Côte de Capens]]** Kategori: 4 (159,5 km)

## Eksterne lenker
* Etappebeskrivelse og recap på cyclingnews.com
Dan Castellaneta

**Daniel Louis Castellaneta** (født 1957) er en amerikansk skuespiller. Han er kjent som stemmen til Homer Simpson i TV-serien *[[The Simpsons]]*. Han var også med i besetningen på *The Tracy Ullman Show*, TV-programmet der *The Simpsons* først ble sendt på TV.

Castellaneta har dessuten vært stemme i en del filmer og andre tegnefilmserier som i TV-seriene *[[Aladdin (TV-serie)|Aladdin]]*, *[[Jafar vender tilbake]]* med stemmen til «Genie», *[[Darkwing Duck]]* hvor han er stemmen til «Megavolt», *[[Ku og Kylling]]* der han har stemmen til «Earl», og i TV-serien *Earthworm Jim* gir han stemmen til karakteren med samme navn.

I TV-serien *The Simpsons* har Castellaneta stemmen til Homer Simpson, Abraham Simpson (Granpa), Barney Gumble, Krusty the Clown, Groundskeeper Willie, Mayor Joe Quimby, Hans Moleman, Sideshow Mel, Itchy (fra tegnefilmserien The Itchy & Scratchy Show), Kodos, Arnie Pie, Scott Christian, samt en del andre figurer.

Castellaneta har også gitt ut to CD-er: *Two Lips*, som ble gitt ut 22. februar 2000, og *I Am Not Homer*, som ble utgitt 23. april 2002. Begge albumene ble utgitt av plateselskapet Oglio Records.

## Referanser


## Eksterne lenker
* 
*
Arkadij Naiditsch

**Arkadij Naiditsch** (født 25. oktober 1985 i Riga, Latvia) er en  stormester i sjakk fra Aserbajdsjan. I juli 2005 overrasket han ved å vinne turneringen Dortmund Sparkassen foran mer kjente og høyere rangerte spillere som Loek van Wely, Veselin Topalov, Pjotr Svidler, Vladimir Kramnik, Michael Adams og Péter Lékó.

## Referanser


## Eksterne lenker
*
Haggis

:*For [[punk]]bandet fra [[Stavanger]], se [[Haggis (band)]].*

**Haggis** (fra skotsk *hag*, norsk: *hakke opp*) er en tradisjonell matrett som er laget av innmat av får, blandet med løk, havregryn og krydder og kokt i en dyremage. Den kommer i pølseform, det vil si maten er stappet inn i et pølseskinn, men ved servering skjæres skinnet opp og retten fortæres som en kjøttmos. Haggis serveres vanligvis med «neeps and tatties» (kålrotstappe og potetmos).

Haggis anses vanligvis for å være en skotsk nasjonalrett, men det finnes ingen historiske bevis som slår fast at retten er eksklusivt skotsk. Én teori er at norske vikinger tok med seg retten til Skottland på 800-tallet.

Den første kjente oppskriften for en matrett med navn «haggis» dukker opp i kokeboka *Liber Cure Cocorum* fra rundt 1430 i Lancashire, Nordvest-England. Omtrent samtidig dukker retten opp i en annen engelsk kokebok, da under navnet «Hagws of a schepe».

Haggis markedsføres ofte under navnet *highland breakfast*, en tung, skotsk frokost bestående av blant annet blodpølse, stekt egg og flesk.

## Referanser


## Eksterne lenker
* 
* «Address to a Haggis» av den skotske nasjonaldikteren Robert Burns
* Haggisjakt
Arcade Fire (EP)

***Arcade Fire*** er en EP utgitt av indierockbandet Arcade Fire, som først ble utgitt i 2003 og senere gjenutgitt i 2005.

EP-en ble spilt inn i en låve på Mount Desert Island, Maine. Utgivelsen i 2005 var en remasterversjon av originalen. Sangen «No Cars Go» ble gjeninnspilt for bandets andre album, *[[Neon Bible]]*.

## Sporliste
Alle spor skrevet av Win Butler og Régine Chassagne, med mindre annet er nedtegnet.

#«Old Flame» – 3:55
#«I'm Sleeping In a Submarine» – 2:46
#«No Cars Go» – 6:00
#«The Woodlands National Anthem» – 3:56
#«My Heart Is an Apple» – 4:25
#«Headlights Look Like Diamonds» (Tekst: Butler og Chassagne, musikk: Butler, Chassagne og Josh Deu) – 4:22
#«Vampire/Forest Fire» – 7:13

## Personell
*Win Butler – sang, gitar, bass, synthesizer, banjo, tamburin
*Régine Chassagne – sang, piano, Rhodespiano, synthesizer, perkusjon, birds
*Richard Parry – bass, perkusjon, produsent
*Dane Mills – trommer, bass, stomping
*Brendan Reed – trommer, stepping, perkusjon, sang
*Myles Broscoe – bass, gitar
*William Butler – bass, klarinett, Rhodespiano, stomping
*Gregus Davenport – valthorn
*Nicky – saksofon
*Liza Rey – harpe
*Tim Kyle – elektrisk gitar
*Josh Deu – insert
*Seripop.com – omslag

## Eksterne lenker
*
Qibla

**Qibla** (arabisk **قبلة**) er et arabisk ord som innen islam refererer til den retningen man skal snu seg mot når man ber, det vil i praksis si mot Mekka.

Opprinnelig var qibla retningen som pekte mot Jerusalem, og Jerusalem kalles derfor den første av de to qiblaer. I året 624, under Muhammeds eksil i Medina, ble qibla endret til å peke mot Kaba i Mekka. Bestrebelsene på å fastlså denne retningen var en motivasjon for arabernes interesse for astronomisk forskning.

Dersom man befinner seg inne i selve Kaba, skal man vende seg mot Kabas yttervegger. Kaba ligger på 21° 25' 24" Nordlig bredde, 39° 49' 24" Østlig lengde.

Qibla har også betydning i andre islamske ritualer. For eksempel skal dyr som slaktes etter halalmetoden snus med hodet i retning qibla. Muslimer som skal begraves skal ha hodene vendt i retning qibla.

## Qibla
*Qibla
*Qibla in hotels

## Referanser
Johan Lefstad

**Johan Peter Lefstad** (1870–1948) var en norsk kunstløper, syklist, skiløper og sykkelfabrikant. 

Han vokste opp i farens verksted på Bakklandet i Trondheim. Der hadde han god tilgang på verktøy, som ble brukt til produksjon av skøyter og snurrebasser. I 1892 startet han sitt eget firma *Lefstad Sportsforretning*, firmaet produsert snurrebasser og skøyter, i tillegg til at det importerte og reparerte sykler. Senere startet han selv med sykkelproduksjon med firmaet Lefstad sykkelfabrikk.

Foruten å være forretningsmann, var han en meget dyktig kunstløper. Han var medlem av Trondhjems Skøiteklub (1885–1948) og vant seks NM-gull i kunstløp-NM på skøyter (1894, 1895, 1896, 1899, 1900 og 1904) og tok bronse i verdensmesterskapet i Stockholm i 1897. Lefstad konkurrerte også i både sykling og skiidrett og representerte da henholdsvis Trondhjems Velocipedklub (1890–1948) og Trondhjems Skiklub (1890–1948).

## Litteratur
*  
* 
* 

## Referanser




## Eksterne lenker
* 
* Johan Lefstad -resultater på uzbeba.com
* Løpere født 1872 – 1882 : Johan Peter Lefstad (med bilde) på Sør-Trøndelag Skøytekrets' hjemmesider.
* Folketellinger med Johan Lefstad: 1875, 1885, 1900, 1910 og i 1925 på digitalarkivet.arkivverket.no
Pitchfork Media

**Pitchfork Media**, ofte bare kalt **Pitchfork**, er et internettmagasin viet musikkritikk, med fokus på uavhengig (indie) musikk. Pitchfork ble startet i Minneapolis i 1995 av Ryan Schreiber, en meget musikkinteressert high school-student uten noen tidligere skrive- eller utgivelseserfaring. Likevel ville han prøve å lage den første nettsiden om undergrunnsmusikk som ble oppdatert jevnlig.

Som sjefredaktør har Schreiber gjort Pitchfork til en veldig sukssesrik og stor kilde for daglige musikknyheter og albumanmeldelser. Siden har nå opp mot 120 000 besøk daglig, og over en million unike besøk per måned. Pitchforks søkbare database inneholder mer enn 7 500 anmeldelser av musikkalbum, blant annet grundig kritikk av så å si alle store, uavhengige utgivelser siden nettstedet ble startet.

Pitchfork har blitt kritisert for å ha en elitistisk tilnærming til musikk, og for å ha et snevert fokus på band og sjangre.

## Kåringer av årets album og årets låt

## Kilder
*Dave Itzkoff: http://www.wired.com/wired/archive/14.09/pitchfork.html Wired 14. september 2006.
*J. Freedom du Lac: Giving Indie Acts A Plug, or Pulling It. The Washington Post 30. april 2006.

## Eksterne lenker
*